Document ID: 31988R1099

ΚΑΝΟΝΙΣΜΟΣ ( ΕΟΚ ) αριθ . 1099/88 ΤΟΥ ΣΥΜΒΟΥΛΙΟΥ της 25ης Απριλίου 1988 για την τροποποίηση του κανονισμού ( ΕΟΚ ) αριθ . 1594/83 περί της ενισχύσεως για τους ελαιούσους σπόρους
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών^(1 ) όπως τροποποιήθηκε τελευταία από τον κανονισμό ( ΕΟΚ) αριθ . 1098/88^(2 ), και ιδίως το άρθρο 27α παράγραφος 5,
την πρόταση της Επιτροπής^(3 ),
Εκτιμώντας :
ότι είναι σκόπιμο να επανεξεταστεί ο συντελεστής που αναφέρεται στο άρθρο 27α παράγραφος 3 του κανονισμού αριθ . 136/66/ΕΟΚ για να καθοριστεί η μείωση του ποσού της ενίσχυσης για τους κραμβόσπορους, τους γογγυλόσπορους, και τους ηλιανθόσπορους που απορρέει από την εφαρμογή του καθεστώτος της μέγιστης εγγυημένης ποσότητας ότι οι κανονες για τον καθορισμό του συντελεστή αυτού πρέπει να αναφέρονται στον κανονισμό ( ΕΟΚ ) αριθ . 1594/83^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2132/87^(5 ) ότι, σε ορισμένες περιπτώσεις, το ποσό της ενίσχυσης μπορεί να καθοριστεί μόνο σε προσωρινή βάση ότι, για να καταβληθεί η ενίσχυση, είναι ανάγκη να αντικατασταθούν τα προσωρινά αυτά ποσά από οριστικά ποσά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 1594/83 τροποποιείται ως εξής :
1 . Στο άρθρο 1, η παράγραφος 2 αντικαθίσταται από το ακόλουθο κείμενο :
"2 . Ο συντελεστήσ που αναφέρεται στο άρθρο 27α παράγραφος 3 του κανονισμού αριθ . 136/66/ΕΟΚ είναι :
- για την περίοδο εμπορίας 1988/89, 0,45 %,
- για τις επόμενες περιόδους εμπορίας, 0,50 %,
για κάθε τμήμα της παραγωγής 1 % της μέγιστης εγγυημένης ποσότητητας το οποίο, πέραν της εν λόγω ποσότητας, φθάνει η εκτιμώμενη παραγωγή ." 2 . Στο άρθρο 1, διαγράφεται η παράγραφος 3 .
3 . Στο άρθρο 10 παράγραφος 2, το πρώτο εδάφιο αντικαθίσταται από το ακόλουθο κείμενο :
"2 . Η ενίσχυση καταβάλλεται στον δικαιούχο του τμήματος "Προσδιορισμός της ταυτότητας" του πιστοποιητικού που αναφέρεται στο άρθρο 4, στο κράτος μέλος στο οποίο οι σπόροι υποβάλλονται σε έλεγχο, εφόσον το ποσό είναι οριστικό και :
- όσον αφορά τους σπόρους που προβλέπονται στην παράγραφο 1 στοιχείο α ), έχει προσκομιστεί απόδειξη μεταποίησης,
- όσον αφορά τους σπόρους που αναφέρονται στην παράγραφο 1 στοιχείο β ), έχει προσκομιστεί απόδειξη ενσωμάτωσης ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινότητων .
Ο παρών κανονισμός εφαρμόζεται από την 1η Ιουλίου 1988 όσον αφορά τους κραμβόσπορους και τους γογγυλόσπορους και από την 1η Αυγούστου 1988 όσον αφορά τους ηλιανθόσπορους .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 25 Απριλίου 1988 .

Labels: 7
17
19
6